TGPRO บวกแรง 8% คาดเก็งฯผลงานปี 64 เทิร์นอะราวด์-หุ้นต่ำบุ๊ก พ่วงลุยธุรกิจกัญชา
TGPRO บวกแรง 8% คาดเก็งกำไรผลงานปี 64 เทิร์นอะราวด์-หุ้นต่ำบุ๊ก พ่วงลุยธุรกิจกัญชาตามแผน
TGPRO บวกแรง 8% คาดเก็งกำไรผลงานปี 64 เทิร์นอะราวด์-หุ้นต่ำบุ๊ก พ่วงลุยธุรกิจกัญชาตามแผน
13 ม.ค. 2565

ผู้สื่อข่าวรายงานว่า วันนี้(17ธ.ค.64) ราคาหุ้นบริษัท ไทย-เยอรมัน โปรดักส์ จำกัด (มหาชน) หรือ TGPRO ณ เวลา 11:19 น. อยู่ที่ระดับ 0.42 บาท บวก 0.03 บาท หรือ 7.69% สูงสุดที่ระดับ 0.42 บาท ต่ำสุดที่ระดับ 0.40 บาท ด้วยมูลค่าการซื้อขาย 51.52 ล้านบาท  ขณะที่ราคาหุ้นต่ำกว่ามูลค่าหุ้นทางบัญชีต่อหุ้นที่ระดับ 0.44 บาท

ด้านผลการดำเนินงาน 9 เดือนปี 2564 พลิกมีกำไร  57.40 ล้านบาท จากช่วงเดียวกันของปีก่อนขาดทุนสุทธิ 69.84 ล้านบาท ลุ้นปีนี้ผลงานเทิร์นอะราวด์

อนึ่งก่อนหน้านี้(22พ.ย.64) บริษัท ไทย-เยอรมัน โปรดักส์ จำกัด (มหาชน)  หรือ TGPRO เปิดเผยว่า เมื่อวันที่ 18 พฤศจิกายน 2564 สำนักงาน คณะกรรมการอาหารและยา(อย.) ได้พิจารณาออกใบอนุญาตผลิต (ปลูก) ซึ่งยาเสพติดให้โทษในประเภท 5 เฉพาะกัญชง เพื่อประโยชน์ในเชิงพาณิชย์หรืออุตสาหกรรม เลขที่ใบอนุญาต รย 12-64/2554 (ป) โดยสถานที่ขออนุญาตผลิต (ปลูก) ณ อำเภอเมืองระยอง จังหวัดระยอง เพื่อที่จะขายผลผลิตที่ได้จากการปลูกให้แก่ลูกค้าที่บริษัทได้ตกลงทำ สัญญาความร่วมมือทางธุรกิจกันไว้